**punct!**

*La Damme En Noir*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

miscarea pleoapelor tale

imi dezvaluie orice fixare anormala

a unui punct imaginar.

ma pun in pielea punctului imaginar

si imi pare ca ma doare

sa imbrac pe fiecare bucata din mine

vesmintele unui peisaj care se tot schimba

de la o frica a ta la alta.

uneori, punctul imaginar pe care il fixezi

sunt eu insami,

sunt punctul pe care il fixezi

si sunt in acelasi timp

focarul de frici din spatele lui.

sunt expresia grijilor tale

si un reper oarecare

de care privirea ta se agata,

nevazandu-ma,

doar plimbandu-ma in mintea ta

de la o frica la alta,

cu un ochi sau celalalt,

miscandu-ti pleopele,

fixandu-ma.

sunt femeia imobilizata intr-un punct imaginar

de pe un perete.

sunt marmura alba.

sunt un un poster.

sunt al doilea punct de suspensie

care insoteste orice exclamare

a pleoapei care tresare.

sunt in fiecare zi un semn,

un punct trasat nevrotic,

un punct care, analizat la microscop,

poate fi virgula,

poate fi ceas,

poate fi un semn de intrebare,

poate fi gura,

poate fi nas,

o lebada

sau o femeie oarecare.